
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1806 

2 Ιουλίου 2014 


ΑΠΟΦΑΣΕΙ Σ 

Αριθ. Α2-639 

Σύστημα διακριτότητας μεταξύ παραγωγών και επαγ- 
γελματιών πωλητών λαϊκών αγορών και τρόπος κα¬ 
τανομής των θέσεων - κριτήρια κατ’ εφαρμογή της 
παραγράφου 3 του άρθρου 5 του Ν. 4264/2014 «Ασκη¬ 
ση εμπορικών δραστηριοτήτων εκτός καταστήματος 
και άλλες διατάξεις» (ΦΕΚ Α' 118). 

Ο ΥΠΟΥΡΓΟΣ ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

1.1) Της παρ. 3 του άρθρου 5 του Ν.4264/2014 «Άσκηση 
εμπορικών δραστηριοτήτων εκτός καταστήματος και 
άλλες διατάξεις» (ΦΕΚ Α' 118). 

1.2) Του Π.Δ. 63/2005 (ΦΕΚ Α' 98) «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα», όπως ισχύει. 

1.3) Του Π.Δ. 397/88 (ΦΕΚ Α' 185) «Οργανισμός του 
Υπουργείου Εμπορίου», όπως τροποποιήθηκε και ισχύει. 

1.4) Του Π.Δ. 59/96 (ΦΕΚ Α' 51) «Σύσταση Γενικής Γραμ- 
ματείας Εμπορίου στο Υπουργείο Ανάπτυξης και καθο¬ 
ρισμός αρμοδιοτήτων της». 

1.5) Του Π.Δ. 85/12 (ΦΕΚ Α' 141) «Ίδρυση και μετονομα- 
σία Υπουργείων, μεταφορά και κατάργηση Υπηρεσιών» 

1.6) Του Π.Δ. 89/14 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

1.7) Του Π.Δ. 118/13 (ΦΕΚ Α' 152) «Τροποποίηση του 
π.δ. 85/2012 (Α' 141) Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

2. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 


Άρθρο 1 

Σύστημα διάκρισης 

Κάθε λαϊκή αγορά χωρίζεται σε τομέα παραγωγών 
πωλητών και σε τομέα επαγγελματιών πωλητών. Ο 
τομέας των παραγωγών πωλητών λαϊκών αγορών δι- 
ακρίνεται σαφώς με κάθε πρόσφορο τρόπο από τον 
τομέα των επαγγελματιών πωλητών λαϊκών αγορών. 
Την ευθύνη υλοποίησης της ανωτέρω διάκρισης έχει 
η κατά τόπον αρμόδια Περιφέρεια. Οι θέσεις πώλησης 
προϊόντων θάλασσας και προϊόντων αλιείας χωροθε- 
τούνται υποχρεωτικά μόνο σε σημεία όπου υπάρχει 
αποχέτευση και σε κάθε περίπτωση στον οικείο τομέα 
για κάθε πωλητή. 

Άρθρο 2 

Κριτήρια κατανομής των θέσεων λαϊκών αγορών 

Για την κατανομή των δικαιούχων στις θέσεις των 
λαϊκών αγορών λαμβάνονται υπόψη τα εξής κριτήρια: 
α) Η παλαιότητα της άδειας, β) Η ηλικία του δικαιούχου, 
γ) Η τυχόν αναπηρία του και το ποσοστό αυτής, δ) Ο 
αριθμός των τέκνων του και ε) Οι ημέρες συμμετοχής 
του σε λαϊκή αγορά. 

Κάθε κριτήριο δίνει στον δικαιούχο μόρια. Αναλόγως 
με το πλήθος των μορίων που συγκεντρώνει ο κάθε 
δικαιούχος κατατάσσεται στον οικείο πίνακα κατάταξης. 
Ο δικαιούχος που συγκεντρώνει τα περισσότερα μόρια 
ανά λαϊκή αγορά κατατάσσεται στην πρώτη θέση του 
πίνακα και οι λοιποί σε φθίνουσα σειρά. Ο πρώτος στην 
κατάταξη δικαιούχος επιλέγει την θέση του στην λαϊκή 
αγορά στον οικείο τομέα. Ο δεύτερος και οι λοιποί 
επιλέγουν την θέση τους αναλόγως με τις λοιπές δια¬ 
θέσιμες θέσεις και την σειρά τους στον οικείο πίνακα 
κατάταξης. Σε περίπτωση ισοβαθμίας διενεργείται κλή¬ 
ρωση. Ο δικαιούχος που κληρώνεται επιλέγει πρώτος 
μεταξύ των ισοβαθμούντων. 

Άρθρο 3 
Μοριοδότηση 

Για κάθε έτος παλαιότητας της άδειας ο δικαιούχος 
λαμβάνει 1 μόριο. Δικαιούχος κάτω των τριάντα (30) και 

άνω των εξήντα (60) ετών λαμβάνει 15 μόρια. Δικαιούχος 
με αναπηρία έως 67% λαμβάνει 10 μόρια. Δικαιούχος με 
αναπηρία άνω του 67% και έως και 80% λαμβάνει 20 
μόρια. Δικαιούχος με αναπηρία άνω του 80% λαμβάνει 
30 μόρια. 

Για κάθε τέκνο ο δικαιούχος λαμβάνει 10 μόρια. Σε 
περίπτωση μονογονεϊκής οικογένειας τα μόρια της συ¬ 
γκεκριμένης κατηγορίας προσαυξάνονται κατά 50%. 
Για κάθε μία από τις έξι ημέρες (σε εβδομαδιαία βάση) 
που δεν συμμετέχει σε λαϊκή αγορά λαμβάνει 15 μόρια. 


Άρθρο 4 

Η παρούσα τίθεται σε ισχύ από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2014 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

